Klod (kwa Kifaransa Cloud; kwa Kilatini Clodoaldus) alikuwa padri kutoka ukoo wa kifalme wa Orleans huko Ufaransa (522 - 560 hivi). Tangu kale anaheshimiwa kama mtakatifu. Sikukuu yake huadhimishwa tarehe 7 Septemba. Bibi yake alikuwa mtakatifu Klotilda malkia. Ndugu zake wawili waliuawa wakiwa bado watoto; yeye tu alinusurika kwa kukimbilia Provence na kujinyima haki zote za kumrithi baba yake, mfalme Klodomer. Pia aliwagawia fukara mali iliyombakia. Baada ya kuishi kama mkaapweke chini ya Severini wa Paris, alipoona anatembelewa na wengi kwa ushauri kiasi kwamba hafaidiki na upweke akarudi Paris, alipopokewa kwa furaha. Watu walimuomba askofu ampe upadrisho (551). Halafu alitoa huduma kwa muda fulani, kisha akarudi upwekeni, na hatimaye akaanzisha abasia karibu na Versailles. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko http://www.santiebeati.it/dettaglio/92412 Martyrologium Romanum (Kilatini)Gregorio di Tours, Historiarum Francorum, De interitu filiorum Chlodemeris. III, 18 (Kilatini)Gregorio di Tours, Historiarum Francorum, De interitu Chlodomeris. III, 6 (Kiingereza)Re merovingi